Diari Oficial de la Generalitat Valenciana


Sumari del DOGV 7401, del 12-11-2014 (2014/10831)

RESOLUCIÓ de 7 de novembre de 2014, de la directora general d'Innovació, Ordenació i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2014-2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7401

Data del DOGV
:   12-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10037


Data del document
:   07-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 7 de novembre de 2014, de la directora general d'Innovació, Ordenació i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2014-2015. [2014/10620]  
Per Orde 56/2014, de 4 de juliol, de la Conselleria d'Educació, Cultura i Esport, es van convocar ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2014-2015 (DOCV 7310, 04.07.2014).  
Estant en poder de l'òrgan instructor totes les sol·licituds presentades, es va constituir el 17 de setembre de 2014 la comissió per a l'estudi i valoració dels projectes, segons establix la base sèptima de l'annex I de l'orde esmentada.  
Complits els tràmits requerits en la convocatòria, una vegada transcorregut el termini d'al·legacions, estudiades i, si és el cas, ateses les mencionades al·legacions, es van seleccionar els projectes conforme disposa la base octava de l'annex I de la mencionada orde.  
Vista la proposta de resolució definitiva de 29 d'octubre de 2014, elevada per l'òrgan instructor de la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2014-2015.  
En virtut del que disposa la base novena, punts quint i sext, de l'orde de convocatòria, i conforme a la delegació efectuada per a resoldre la convocatòria per la disposició final primera de l'esmentada orde, resolc:  
  
  
Primer  
Assignar les quanties i concedir les ajudes als projectes que figuren en l'annex I d'esta resolució, per l'import que s'indica en cada cas, les quals s'abonaran:  
a) En el cas dels centres docents públics, amb caràcter de gasto extraordinari de funcionament, amb càrrec al capítol II del programa pressupostari 421.50, del pressupost de la Generalitat de l'any 2014, sent l'import global màxim de 160.000 euros, s'adjudiquen 159.980,13 euros.  
b) En el cas dels centres docents privats concertats, amb caràcter de subvenció, amb càrrec del capítol IV de la línia de subvenció T6968000, del programa 421.50, del pressupost de la Generalitat de l'any 2014, sent l'import global màxim de 90.000 euros, s'adjudiquen 21.881,00 euros.  
  
Segon  
El pagament de les ajudes es realitzarà als beneficiaris segons el que preveu la base dotze i tretze de l'annex I de l'orde de convocatòria. L'entrega de l'ajuda es realitzarà:  
a) Per als centres públics, una vegada concedida l'ajuda, per transferència bancària en el centre docent per mitjà d'ordes de pagament en ferm, a proposta de la Conselleria d'Educació, Cultura i Esport.  
b) Per a els centres privats concertats, una vegada justificada l'ajuda abans del 15 de novembre de 2014, en el mateix compte que el centre tinga donat d'alta en la Conselleria d'Educació, Cultura i Esport per a percebre el pagament del concert.  
  
Tercer  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, els centres privats concertats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 7 de novembre de 2014.- La directora general d'Innovació, Ordenació i Política Lingüística, p. d. (Orde 56/2014, d'1 de juliol, de la Conselleria d'Educació, Cultura i Esport, DOCV 7310, 04.07.2014): Beatriz Gascó Enríquez.